Oficiālais Vēstnesis L 254 , 16/09/1998 Lpp. 0007 - 0010



Komisijas Regula (EK) Nr. 1958/98 (1998. gada 15. septembris), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1570/98 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā atlieku maksimāli pieļaujamie daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku valsts pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem; tā kā to veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā azaperons būtu jāiekļauj Regulas (EEK) Nr. 2377/90 I pielikumā; tā kā urticae herba, tiliae flos, sambuci flos, salviae folium, rosmarini folium, quercus cortex, millefolii herba, melissae folium, matricariae flos un butilskolpamīna bromīds būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, Regulas (EEK) Nr. 2377/90 III pielikumā būtu jāiekļauj ciflutrīns; tā kā būtu jāatvēl 60 dienu laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 15. septembrī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 205, 22.7.1998., 10. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza Regulas (EEK) Nr. 2377/90 I pielikumu: 3. Līdzekļi, kas iedarbojas uz nervu sistēmu 3.1. Līdzekļi, kas iedarbojas uz centrālo nervu sistēmu 3.1.1. Butirofenona trankvilizatori "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Azaperons | Azaperona un azaperola summa | Cūkas | 100 μg/kg | Muskuļi | | 100 μg/kg | Āda un tauki | | 100 μg/kg | Aknas | | 100 μg/kg | Nieres" | | B. Regulas (EEK) Nr. 2377/90 II pielikumu groza šādi: 2. Organiskie savienojumi "Farmakoloģiski aktīvās vielas | Dzīvnieku suga | Citi noteikumi | Butilskolpamīna bromīds | Visas produktīvās sugas | | Matricariae flos | Visas produktīvās sugas | | Melissae folium | Visas produktīvās sugas | | Millefolii herba | Visas produktīvās sugas | | Quercus cortex | Visas produktīvās sugas | | Rosmarini folium | Visas produktīvās sugas | | Saltviae folium | Visas produktīvās sugas | | Sambuci flos | Visas produktīvās sugas | | Tiliae flos | Visas produktīvās sugas | | Urticae herba | Visas produktīvās sugas" | | C. Šādi groza Regulas (EEK) Nr. 2377/90 III pielikumu: 2. Pretparazītu līdzekļi 2.2. Līdzekļi pret ektoparazītiem 2.2.3. Piretrīns un piretroīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Ciflutrīns | Ciflutrīns | Govis | 10 μg/kg | Muskuļi | Atlieku maksimāli pieļaujamo daudzumu pagaidu termiņš beidzas 1.1.2001. | 50 μg/kg | Tauki | 10 μg/kg | Aknas | 10 μg/kg | Nieres | 20 μg/kg | Piens | Jāievēro turpmākie Padomes Direktīvas 94/29/EK noteikumi" | --------------------------------------------------